இந்த சாதனையாளருக்கு கடவுள் நம்பிக்கை இருக்கவில்லை. தன்னால் முடியும் என்ற சுய நம்பிக்கை அளவுக்கு மேல் அதிகமாக இருந்தது. வெறியோடு சாதிக்க வேண்டும் என்று உழைப்பிற்கு முக்கியத்துவம் கொடுத்து ஸ்டீவ் ஜோப் வாழ்ந்தார். அவருடைய வாழ்க்கை இலட்சியத்தை பிரதிபலிப்பது போல் அவருடைய தாயாரிப்புகளின் பெயர்கள் எல்லாமே “ஐ” என்ற ஆங்கில எழுத்தை முன்னால் கொண்டிருந்தன. “ஐ” என்றால் “நான்” என்பது அர்த்தம். எந்தளவுக்கு ஸ்டீவ் ஜோப் தன்மீதும், தன்னுடைய திறமை மீதும், சாதனைகள் மீதும் அளவில்லாத நம்பிக்கை வைத்திருந்தார் என்பதை இது எடுத்துக் காட்டுகிறது. அவருடைய படத்தை அட்டைப் படமாகக் கொண்டு அவரைப் பற்றி எழுதப் போட்டியிடாத பத்திரிகைகள் இல்லை. அந்தப் படங்களும், கட்டுரைகளும் தனக்குப் பிடித்தமான விதத்தில் வர ஸ்டீவ் ஜோப் அதிக அக்கறை காட்டினார். அவர் தன்னையே வணங்கி தனக்காக மட்டும் வாழ்ந்திருந்தார்.